جمهور باشقانی رجب طیب اردوغان آوروپا بیرلیگی‌نین قارشی-قارشییا اولدوغو ایستراتژی کورلوق‌دان بیر آن اول خلاص اولماسی‌نین واجیب‌لیگینی دیله گتیریب.
جمهور باشقانی اردوغان اولوسلار آراسی بیلیم یوردلاری شوراسی و آک دنیز بیلیم یوردو طرفیندن آنتالیادا تشکیل ائدیلن دوغو آغ دنیزی توپلانتی‌سینا گؤندردیگی ویدئو مئساژلا قاتیلیب.
رجب طیب اردوغان "آوروپا بیرلیگی ایستراتژی کورلوقدان بیر آن اول خلاص اولما‌لی و قیبریس روم طرفی و یونانیستان طرفیندن دوغو آغ دنیزینده واسیطه کیمی ایستیفاده ائدیلمه‌سینه ایجازه وئرمه‌مه‌لی‌دیر" دئییب.
بیرلیک دایانیشماسی آرخاسیندا قیبریس تورک‌لرینه و تورکیه-‌یه داها چوخ حاق‌سیزلیق ائدیلمه‌مه‌سی‌نین واجیب‌لیگینی بیلدیرن دؤولت باشچی‌سی "دوغو آغ دنیزینه ساحلی اولان بوتون بؤلگه اؤلکه‌لری‌نین و قیبریس تورک‌لری‌نین یئر آلاجاغی کنفرانس کئچیریلمه‌سی باره‌دکی تکلیفیمیز هله ده ماسادا‌دیر.
هم صحبت‌لریمیزدن تورکیه-‌نین اوزاتدیغی بو الی هاوادا قویماما‌لارینی گؤزلییریک. باشدا یونانیستان اولماقلا، آغ دنیزینده قونشوموز اولان بوتون اؤلکه‌لری بو مسئله‌نی (دوغو آغ دنیزی) ) نتیجه‌سی صیفیر اولان بیر اویون کیمی گؤرمک‌دن واز کئچمه‌یه چاغیریرام. ساغلام دوشونجه و صمیمیت ایله حرکت ائدیلدیکده هر کسین حقوق‌لارینی قورویان قازان-قازان اساس‌لی بیر یول تاپا بیله جگیمیزه اینانیرام" دئییب.
جمهور باشقانی اردوغان تورکیه کیمی آغ دنیزی‌نین ان اوزون ساحل زولاغینا صاحب اؤلکه‌سی‌نین بورادا باش وئرن حادثه‌لری تریبونا‌لاردان ایزلمه‌سی‌نین غیری -مومکون اولدوغونو سؤیله‌دی.
جمهور باشقانی اردوغان "اؤلکه‌میزین آنتالیا ساحل لرینه حبس ائتمیی مقصد گؤتورن پلان و خریطه‌لری قبول ائتمه‌یه‌جگینی آچیق شکیلده بیلدیردیک. هئچ کیمین حاقینی و قانون‌لارینی غصب ائتمه‌یه چالیشمیریق. حقوق‌لاریمیزی الیمیزدن آلماغا جهد ائدن کورسان دوشونجه‌سینه اعتراضیمیزی نوماییش ائتدیریریک. اؤلکه‌میز دوغو آغ دنیزی مسئله‌سینده هئچ واخت گرگین‌لیک‌دن دئییل؛ باریش دان، امکداش‌لیق‌دان، عدالت‌دن و عدالتین تاسیس ائدیلمه‌سیندن طرف‌دیر" ایفاده‌لرین‌دن ایستیفاده ائدیب.
